b'\n_START_ARTICLE_\nKrapas\n_START_SECTION_\nAugal\xc5\xb3 morfologija\n_START_PARAGRAPH_\nTai vienmetis, apie 50-120\xc2\xa0cm auk\xc5\xa1\xc4\x8dio augalas. Stiebas apvalus, turi balsvus dry\xc5\xbeius. Lapai 3 ar 4 kartus plunksni\xc5\xa1kai suskaldyti. \xc5\xbdiedynai dideli, su 30-50 stipin\xc5\xb3. \xc5\xbdiedai geltoni, \xc5\xbeydi liepos\xe2\x80\x93rugs\xc4\x97jo m\xc4\x97n. Dauginasi s\xc4\x97klomis, kurios subr\xc4\x99sta rugpj\xc5\xab\xc4\x8dio-spalio m\xc4\x97n.\n_START_SECTION_\nPaplitimas\n_START_PARAGRAPH_\nKrapai kil\xc4\x99 i\xc5\xa1 Vidur\xc5\xbeemio j\xc5\xabros pakra\xc5\xa1\xc4\x8di\xc5\xb3 ir dabar paplit\xc4\x99 visose \xc5\xa1alyse.\n_START_SECTION_\nPanaudojimas\n_START_PARAGRAPH_\nKrapai yra kvapn\xc5\xabs, tod\xc4\x97l auginami kaip prieskoniniai augalai, taip pat da\xc5\xbenai naudojami kulinarijoje bei konservavimui._NEWLINE_Juose yra eterini\xc5\xb3 aliej\xc5\xb3, daug vitamino C.\n_START_SECTION_\nVaistin\xc4\x97s augalo savyb\xc4\x97s\n_START_PARAGRAPH_\nAnks\xc4\x8diau buvo vartojamas liaudies medicinoje (skrand\xc5\xbeio gastritui, tym\xc5\xb3 gydymui._NEWLINE_Krap\xc5\xb3 arbata buvo geriama nuo nemigos, viduriuojant ir t. t.'